Vuosina 2017–2021 Werstaalla oli esillä näyttely *Vapauden museo*, joka tarkasteli suomalaista yhteiskuntaa ja Suomen itsenäisyyden aikaa vapauden ja hyvinvoinnin kannalta.
**Työväenmuseo Werstas** on valtakunnallinen vastuumuseo, joka sijaitsee Tampereella. Museo on erikoistunut sosiaalihistorian sekä työn ja työväestön historian tallentamiseen, tutkimiseen ja esittelyyn. Vuodesta 2012 lähtien Werstaan yhteydessä on toiminut myös Kuurojen museo, joka aiemmin sijaitsi Helsingissä. Vuoden 2014 alusta alkaen Työväenmuseo Werstas on hallinnoinut myös Tampereen työväentalossa toimivaa Lenin-museota.

Työväenmuseo Werstas on Tampereen toiseksi suurin museo ja Suomen laajin pääsymaksuton museokohde.

Museorakennus
-------------

Werstaan toimitilat sijoittuvat Finlaysonin suojeltuihin tehdasrakennuksiin TR6, TR6a ja TR19, jotka ovat rakennustaiteellisesti ja kulttuurihistoriallisesti arvokkaita. Museon sisääntuloaula on tehty entiseen lankavärjäämöön.

Pysyvät näyttelyt
-----------------

Werstaan päänäyttely *Meirän kaupunki* käsittelee työelämän muuttumista, työväen asumista ja kansalaisyhteiskunnan vaiheita 1900-luvulla. Näyttelyssä pääsee tutustumaan muun muassa vuosisadan alun osuuskauppaan, työväen säästöpankkiin ja työväentaloon.

*Höyrykonemuseon* pysyvässä näyttelyssä on esillä suurin Suomessa käytetty höyrykone. Sulzer-jättiläiskone on otettu käyttöön vuonna 1900, ja se on toiminut Finlaysonin tehtaan voimanlähteenä. Kone sijaitsee alkuperäisellä paikallaan. Höyrykonemuseo on ollut aiemmin Finlaysonin tehtaan yksityisenä museona.

Kesäkuussa 2021 avattu *Teollisuusmuseo* on Werstaan ja Museokeskus Vapriikin yhteistyönä toteuttama näyttely, joka esittelee tamperelaisen teollisuuden kaksisataavuotista historiaa. Näyttelyyn on hankittu tietoa muun muassa Wikidata-verkkoprojektin avulla.

Historia
--------

Työväenkulttuurin tallentamiseen erikoistuneen museon perustamisesta keskusteltiin Suomessa 1980-luvun alusta lähtien. Tavoitteen saavuttamiseksi perustettiin Työväen keskusmuseoyhdistys vuonna 1988. Yhdistys alkoi kartuttaa tulevan museon kokoelmia. Tulevan museon kokoelmiin sulautettiin useita jo olemassa olevia museoita ja kokoelmia, kuten Osuuskauppamuseo, Työväenaatteen museo, STS-pankkimuseo ja Kivistön torpparimuseo.

*Työväen keskusmuseo* perustettiin vuonna 1993. Museo toimi ensimmäiset vuodet Finlaysonin tehdasalueen rakennuksessa TR57. Muutto TR6:een vuonna 2001 antoi museolle uuden nimen *Työväen keskusmuseo Werstas*. Vuonna 2007 nimi lyhennettiin muotoon *Työväenmuseo Werstas*.

Museon kävijäennätys on vuodelta 2019, jolloin siellä vieraili yli 51 000 kävijää.

Lähteet
-------

1. ↑ . Tieto on haettu Wikidatasta.
2. 1 2  Werstas täytti tiistaina 12.11. tasan 20 vuotta  11.11.2013. Tampere:  Työväenmuseo Werstas. Viitattu 8.5.2014.
3. 1 2  Tietoa Werstaasta Tampere:  Työväenmuseo Werstas. Viitattu 8.5.2014.
4. ↑
5. ↑  Vapauden museo Tampere:  Työväenmuseo Werstas. Viitattu 13.6.2021.
6. ↑  Kuurojen museosta Tampere:  Kuurojen museo. Viitattu 19.2.2019.
7. ↑  Lenin-museo uudistetaan  7.1.2014. Tampere:  Työväenmuseo Werstas. Viitattu 8.5.2014.
8. ↑  *Finlaysonin alue*, s. 140–143. Tampere: Työväenmuseo Werstas, 2019. ISBN 978-952-68778-5-3.
9. ↑  Teräsmaa, Markku & Jääskeläinen, Kristiina: Finlaysonin alueen asemakaavan muutos (PDF) Tampere:  Tampereen kaupunki, 1995. Viitattu 25.5.2022.
10. 1 2  Näyttelyt  2017. Tampere:  Työväenmuseo Werstas.  Arkistoitu 22.6.2017. Viitattu 12.4.2017.
11. ↑  Työväen keskusmuseossa vauhdikas toimintavuosi *Työväentutkimus*.  2002. Viitattu 8.5.2014.
12. ↑  Tervetuloa tutustumaan Teollisuusmuseoon  27.5.2021. Tampere:  Työväenmuseo Werstas.  Arkistoitu 13.6.2021. Viitattu 13.6.2021.
13. ↑  Nurmi, Teemu: Tampereen Werstaan ohessa avautuu uusi museo *Tamperelainen*.  18.1.2021. Viitattu 13.6.2021.
14. ↑  Työväenmuseo Werstas Facebookissa 1.1.2020. Viitattu 1.1.2020.

Aiheesta muualla
----------------

* Kuvia tai muita tiedostoja aiheesta **Työväenmuseo Werstas** Wikimedia Commonsissa

* Työväenmuseo Werstaan kotisivut
* VirtualTampere: Virtuaalivierailu Werstaalle

Suomen valtakunnalliset vastuumuseot

* Alvar Aalto -museo
* Arkkitehtuurimuseo
* Designmuseo
* Forum Marinum
* Ilmailumuseo
* Käsityön museo
* Lasimuseo
* Lusto
* Mobilia
* Rautatiemuseo
* Sarka
* Siida
* Teatterimuseo
* Tekniikan museo
* Työväenmuseo Werstas
* Urheilumuseo
* Valokuvataiteen museo


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Työväenmuseo Werstas (Q11899172)ohje |
| --- |
|  |
| esiintymä kohteesta | erikoismuseo, museo |
|  |
| valtio | Suomi |
|  |
| sijaitsee hallinnollisessa yksikössä | Tampere, Finlayson |
|  |
| katuosoite | Väinö Linnan aukio 8, 33210 Tampere |
|  |
| koordinaatit | 61°30′05″N 23°45′34″E﻿ / ﻿61.5014°N 23.7594°E﻿ / 61.5014; 23.7594 |
|  |
|  |

 |